ky en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky ky ky hbs_cyr ky ky ky ky ky ky ky ky ky ky ky ky ru ky ru
"Агым", 03.10.08 - 17-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кечээ эле атасынын ырын коштой чимирилип жүргөн наристе кыз бүгүн суйкайган бийкеч. Сахнада өз алдынча жол улап, атасынын да атын чыгарып келаткан чагы.
- Үч жашыңда сахнага чыкканыңдан кабардарбыз. Балалыгымда ойноп албай деп өкүнүп калбайсыңбы?
- Өкүнбөстөн, кайра сүйүнөм. Башка балдар көчөдө ойноп чоңоюшса, менин оюн жайым сахна, сахна аркасы болду. Башкалар жанынан көралбаган, атургай түшүнө кирбеген жылдыздар менен аралаш чоңойдум.
- Атаң чыгармачылык жаатында сага көбүнчө кандай кеңеш берет?
- Ал көбүнчө ырдоо, вокал боюнча акылдашат, кеп-кеңешин айтат. Ал эми костюм, келбет жагынан кеңешчим - апам.
- Чыгармачылыкта баары ата-энеңдин көрсөтмөсү менен болобу же өз алдыңча кабыл алууга да мүмкүнчүлүк барбы?
- Алгач баарын өзүм пландайм, анан ата-энем менен акылдашам. Көпчүлүгү аларга жагат. Акыркы чечимди чогуу кабыл алабыз.
- Кичинеңдеги менен азыркы убактагы сахнанын айырмасы сага сезилеби?
- Мурда ойноп-бийлеп жүрүп, сахна да түйшүк жаратарын билбептирмин. Бирок, азыр да ата-энем колдойт. Атам чыгармачыл адам болгондуктан, мага көп жардам берет. Башка ырчылардай кыйналбасам деле керек. Шоу-бизнеске болгон көзкарашым мурдагыдан кыйла өзгөрдү.
- Өзүң түзгөн бий тобун жетектөөгө жетишип атасыңбы?
- Топту кеңейтип, дагы 50 кыз кабыл алдым. 3-13 жашка чейинкилер - "Ананай", ал эми 14-18 жаштагылар "Айкадем" тобунда.
- Мектепти быйыл аяктапсың, кайсы кесипти тандадың?
- Журналист. Өзүмдү теледе диктор катары да элестетем. Балким, бир гезит ачармын. Ошол себептен, сөзгө чечен болууга аракеттенем. Анан да мага журналисттердин адамдар менен бат тил табышып кеткени жагат.
- Тандаган кесибиң менен сахна да уланабы?
- Кайсы кесип ээси болсом да, сахнадан кетпейм, сахнадан түшпөйм. Жакында дагы бир иш ачайын деп турам. Ата-энемдин жардамы менен модельердик ишкана иштетип калышым толук мүмкүн.
- Индияда төрөлгөнүңдө кайсы жылдыздын үйбүлөсүндө төрөлмөксүң?
- Кино жаатында эң акылдуу, эң бай, эң популярдуу, эң таланттуу актер Амит Ахметжандын кызы болмокмун.
- Азыр баягы 3 жашар кезиңе кайтсаң, кандай кадам менен жол баштамаксың?
- "Ананайдагы" 3 жашар кыздарды көрүп, өз балалыгымды эстейм. Апам да окшоштуруп калат. Ушул эле жолум менен кетмекмин. Анткени, мен кичинемден бери жасаган кадамдарыма эч өкүнбөйм.
- Кыргыздын байыркы турмушунда жаралган болсоң, өзүңдү кайсы белгилүү айымдын образында элестетесиң?
- Курманжан Датканын. Анткени, өзүмдөн башкаруучулук жөндөмдү көп байкайм. Башкарганды аябай жакшы көрөм. Үйдө да, чыгармачылыкта да башкарып жүрөм. Курманжан Датканын мырзалардан кем калышпаган мүнөзүнө суктанам.
- Эгер Жорж Буштун кызы болгонуңда, дүйнөгө кандай жардам кылмаксың?
- Биринчи кезекте Буш атама: "Согушту токтотуңуз! Эч кандай согуш болбосун" деп кеңеш айтмакмын. Дүйнөнүн жетим балдарын чогултуп, балдар үйүн ачмакмын. Расулдун кызы болуп туруп деле колумдан келген жардамды эч кимден аябайм. Көчөдөн кароосуз калган бир күчүк же мышык көрсөм деле үйгө көтөрүп келип, курсагын тойгузам. Үйгө киргизбей коюшса, тааныштарга алпарып берем.
- Дүйнөгө саякат жасоо сунушталса, кайсы жерлерге сапар алмаксың? Бешти саначы…
- Индия! Марокко, Лос-Анжелес. Быйыл Япония, Кытай, Түркияга чакыруу алдык.
- Бизнес-айым болсоң, эмне өндүргөн компания ачмаксың?
- Келечекте өзүмдү ушундай эле элестетем. Албетте, чыгармачылык менен тандаган кесибимден тышкары. Ал эми ишкерлик чөйрөм чыгармачылыкка, шоу-бизнеске байланышкан кызмат көрсөтүүлөр болот. Негизинен, айымдарга байланышкан иштерди жактырам. Мисалы, саясат мен үчүн эмес.
- Эгер сага мүмкүндүк берилсе, кайсы өлкөнүн сахнасынын жылдызы болот элең?
- Көбү Голливуд жылдызы болгусу келер, менин андай деле оюм жок. Дүйнөгө таанылган кыргыздын эле ырчысы болом. Жакынкы пландарымда - эларалык конкурстарга катышуу бар. Кыргыз желегин көтөрүп алып, өлкөмдү тааныткым келет.
- Индия улутундагы курбуң менен мамиле дагы да барбы?
- Албетте. Ал экөөбүз жакындагы концертимде классикалык индия бийин аткарабыз.
- Кыргыздан курбу таптыңбы?
- Жакын эки-үчөө бар. "Айкадем" тобундагы кыздардын баары менин досторум. Индиялык курбу тапкандыгымдын себеби, индия тасмаларын жактырам. Анын кинодогу актрисаларга окшоштугу да экөөбүздү жакындатты.
- Сахнада жаралган достук барбы?
- Сахналаштарымдын баары менен тең эле жакшы мамиледемин.
- Атаңдын достору бүт сахна, чыгармачыл адамдар. Кимиси сени "меники" деп энчилеп калат?
- Баары эле мени өз кызындай кабылдашып, жакшы көрүшөт. Мисалы, ушул тапта Динара эже мага арнап эки багыттагы костюм тигип атат. Чыгыш стилиндеги костюмду таштар менен өзү колго кооздоп олтурганынан кабардармын. Ал эми Айчүрөк эже күндө телефон чалып, даярдыктан кабар алат. Атам кечээ жакында Ленинградда, апам Ошто болуп калып, мени Москвадан атамдын досу тосуп келди. Аяшаталарым бошобой калса, жубайлары мени коштоп калышат. "Расулдун эле эмес, баарыбыздын кызыбыз" деп калышат.
- Чыгармачыл аяш ата-апалар ырларыңа, өзүңө айткан сын же мактоолору кандай өңүттө болот?
- Албетте, дайым кеп-кеңештерин аяшпайт. Катуу сын айткандарын деле уга элекмин. Көбүнчөсү мактоо угам.
- Кыз менен жигиттин ортосунда достук болобу же сүйүү гана жашашы мүмкүнбү?
- Ортодо эч кандай сезим жок эле, жөн гана дос жигиттер бар. Кыздарга караганда кыз-жигиттин достугу бекем болот деп ойлойм.